Foto: Tasnim news Erondagi ko‘mir shaxtasida yuz bergan portlash tufayli halok bo‘lganlar soni 42 kishiga qadar oshdi. Bu haqda SBS xabar bermoqda. Xabarda aytilishicha, qidiruv-qutqaruv amaliyoti doirasida yana yetti jasad aniqlangan, ular ekspert-kriminalistlarga topshirilgan. Guliston mahalliy hukumati vakili Rizo Morovatiyning so‘zlariga ko‘ra, ko‘mir shaxtasida bir konchi tirik qolayotgan bo‘lishi mumkin. 3 may kuni Eron shimolidagi ko‘mir shaxtasida portlash ro‘y bergani xabar qilingandi.